b"\n_START_ARTICLE_\nOficina\n_START_PARAGRAPH_\nUna oficina \xc3\xa9s un lloc destinat a la feina administrativa. Per extensi\xc3\xb3 s'aplica tamb\xc3\xa9 a dascun dels organismes centrals creats per a l\xe2\x80\x99aplicaci\xc3\xb3 i el funcionament d\xe2\x80\x99una convenci\xc3\xb3 signada per diferents estats i que s\xe2\x80\x99anomenen \xe2\x80\x98\xe2\x80\x98oficines internacionals\xe2\x80\x99\xe2\x80\x99 \xc2\xabcom les de correus, tel\xc3\xa8grafs, pesos i mesures, protecci\xc3\xb3 de la propietat industrial, educaci\xc3\xb3, etc.\xc2\xbb Existeixen moltes formes de distribuir l'espai en una oficina segons la funci\xc3\xb3 i el nombre de persones ocupades en el mateix espai. En un extrem cada treballador t\xc3\xa9 el seu propi lloc, en l'altre una multitud de persones treballen en el mateix espai.\n_START_SECTION_\nHist\xc3\xb2ria\n_START_PARAGRAPH_\nLa paraula prov\xc3\xa9 del llat\xc3\xad  officina que significa taller, f\xc3\xa0brica. Roma es pot considerar la primera societat que, principalment a causa del paper de la llei, va desenvolupar una burocr\xc3\xa0cia relativament elaborada que necessitava oficines._NEWLINE_Les oficines en l'antiguitat cl\xc3\xa0ssica eren sovint part d'un palau complex o d'un temple. Hi havia generalment una cambra on els pergamins eren conservats i els escribes treballaven. Els textos antics que esmenten el treball dels escribans fan refer\xc3\xa8ncia a l'exist\xc3\xa8ncia d'oficines administratives. Aquestes cambres sovint s\xc3\xb3n anomenades biblioteques amb el sentit de lloc on es conserven documents. De fet eren veritables oficines at\xc3\xa8s que els pergamins van ser utilitzats per a registrar expedients i altres documents com tractats i decrets._NEWLINE_La cancelleria medieval era l'oficina on la majoria dels documents del govern van ser escrits i on les lleis i els decrets van ser copiats i conservats. Les cambres de la cancelleria tenien sovint parets repletes de casellers, constru\xc3\xafts per albergar el pergam\xc3\xad enrotllat per a una r\xc3\xa0pida lectura, un precursor al prestatge del llibre. La introducci\xc3\xb3 de la impressi\xc3\xb3 durant el Renaixement no va canviar molt aquestes primerenques oficines governamentals._NEWLINE_Les il\xc2\xb7lustracions preindustrials ens mostren les persones en les seves oficines privades, on  manegen expedients guardats en llibres o escriuen en pergamins. Totes les classes d'escriptures semblaven estar entrella\xc3\xa7ades en aquestes oficines. Abans de la invenci\xc3\xb3 la premsa, no hi havia gaire difer\xc3\xa8ncies entre l'oficina privada i la biblioteca at\xc3\xa8s que els llibres eren llegits o escrits al mateix escriptori, juntament amb els comptes generals comptables i les cartes personals._NEWLINE_En l'actualitat, a causa dels canvis en els models de treball, han sorgit noves formes d'oficina sobretot relacionades amb el teletreball i el cotreball.\n_START_SECTION_\nEdificis d'oficines\n_START_PARAGRAPH_\nUn edifici d'oficines \xc3\xa9s una forma d'edifici comercial que cont\xc3\xa9 espais dissenyats principalment per a feines administratives. L'\xc3\xa8quip d'una oficina contemepor\xc3\xa0nia compren generalment aigua, electricitat, il\xc2\xb7luminaci\xc3\xb3, banys, Central telef\xc3\xb2nica, connexions \xc3\xb2ptiques, aparcament, sales de reuni\xc3\xb3, xarxa internet i intranet. Segons les circumst\xc3\xa0ncies, companyies instal\xc2\xb7len en un complex d'oficis, sovint amb noms anglesos com Business Park o Business Centre. Companyies m\xc3\xa9s grans tenen el seu propi edifici, que serveix tamb\xc3\xa9 com a emblema i s\xc3\xadmbol de prestigi."